I 2014 kom det regler om at budrunden skal dokumenteres. Det betyr at alle bud og budforhøyelser må være skriftlige – elektroniske meldinger gjelder også som skriftlige. Disse reglene er ment for å gjøre budrunden mer transparent, slik at det skapes en trygghet og tillit mellom kjøper, selger og megler.  Skriftlig betyr ikke at du må skrive budet og sende det i posten. Mange eiendomsmeglere tilbyr budgivning på boligprospektet ved hjelp av Bank ID og e-bud. Dersom dette ikke er tilgjengelig så fyller du ut et budskjema og et bilde av Iden din til megler via MMS eller e-post. Etter at første budet er gitt, kan de neste budene foregå på SMS eller e-post med megler. Megler skal fortløpende bekrefte at budet er mottatt, men det er alltid greit å ta ansvar selv. Lite er nok mer irriterende enn at budet ble liggende i utboksen i e-posten eller at SMSen aldri ble sendt.